ຂ່າວສານ
ການປະຕິວັດອຸດສາຫະກຳ 4.0 ແມ່ນກາລະໂອກາດໃຫ້ແກ່ນັກລົງທຶນ
ເວທີປາໄສວິສາຫະກິດຫວຽດນາມ (VBF) ປະຈຳປີ 2017
(ພາບ: TTXVN)
ເວທີປາໄສປີນີ້ໄດ້ປຶກສາຫາລືບັນດາເນື້ອໃນຄື: ຍົກສູງສະມັດຕະພາບ ແລະ ບັນດາປັດໃຈຊຸກຍູ້ການພັດທະນາບັນດາຂະແໜງອຸດສາຫະກຳ; ຊູກຍູ້ການລົງທຶນພາກເອກະຊົນ ເພື່ອແນໃສ່ປັບປຸງສະພາບດ້ານການເງິນ; ປັບປຸງສະພາບແວດລ້ອມແຫ່ງການດຳເນີນທຸລະກິດ ສ້າງເງື່ອນໄຂໃຫ້ແກ່ວິສາຫະກິດພາກເອກະຊົນບື່ນຕົວຢ່າງກະໂດດຂັ້ນ.ກ່າວຄຳເຫັນທີ່ເວທີປາໄສ, ທ່ານນາຍົກລັດຖະມົນຕີ ຫງວຽນຊວນຟຸກ ຖືວ່າ, ການປະຕິວັດອຸດສາດຫະກຳ 4.0 ແມ່ນກາລະໂອກາດໃຫ້ແກ່ບັນດານັກລົງທຶນເມື່ອມາຫວຽດນາມ ແລະ ຢືນຢັນວ່າ, ສູ້ຊົນໃນໄລຍະ 2 ປີຈະມາເຖິງ ຫວຽດນາມ ຈະລົງນາມໃນສັນຍາການຄ້າເສລີກັບສະຫະພາບເອີລົບ (EU), ສັນຍາຄູ່ຮ່ວມມືຮອບດ້ານ ແລະ ກ້າວໜ້າຂ້າມປາຊີຟິກ (CPTPP); ສັນຍາຄູ່ຮ່ວມມືເສດຖະກິດຮອບດ້ານພາກພື້ນ (RCEP), ເປີດກວ້າງການພັດທະນາຂອງພື້ນຖານເສດຖະກິດ.
“ປະຈຸບັນ, ລັດຖະບານ ພວມສຸມໃສ່ປັບປຸງຄຸນນະພາບລະບອບລະບຽບການ, ນະໂຍບາຍກົດໝາຍຕາມທິດເພີ່ມຄວາມກະຈ່າງແຈ້ງ, ປອດໄສ, ປອດໄພ ແລະ ມີປະສິດທິຜົນ, ຍົກສູງກຳລັງຄຸ້ມຄອງຂອງລັດ ແລະ ຄຸ້ມຄອງເສດຖະກິດມະຫາພາກ ເພື່ອແນໃສ່ຮັກສາການເຕີບໂຕ; ຮັບປະກັນບາດກ້າວເດີນຂອງສັງຄົມ, ຊ່ວຍຊົນຊັ້ນປະຊາຊົນທີ່ມີລາຍຮັບຕ່່ຳບັນລຸລາຍຮັບປານກາງ ແລະ ສູງສົມຄວນ. ປະຊາຄົມວິສາຫະກິດນັ້ນທັງແມ່ນກຳລັງໜູນ, ທັງແມ່ນພາຫະນະເພື່ອໃຫ້ລັດຖະບານຫັນວິໄສທັດ ແລະ ຄວາມມຸ່ງມາດປາດຖະໜາຂອງຕົນໃຫ້ປະກົດຜົນເປັນຈິງ”.
(ແຫຼ່ງຄັດຈາກ VOV)